ถูกหลอกรายย่อยมอบตัวSICCO
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — “สินอุตสาหกรรม” หนังม้วนเดียวจบ ทำกำไรกันเรียบร้อย หลังธนาคารไทยพาณิชย์ปฏิเสธขายหุ้นให้รายใหม่
ราคาหุ้นบริษัทเงินทุน สินอุตสาหกรรม (SICCO) มีแรงขายทำกำไรออกมา จากก่อนหน้าที่ปรับขึ้นแรงจากแรงเก็งกำไรข่าวธนาคารไทยพาณิชย์ (SCB) ผู้ถือหุ้นใหญ่ เตรียมขายหุน 38.7% ให้กับผู้ลงทุนรายใหม่ เช่น ธนาคารแลนด์ แอนด์ เฮ้าส์ เพื่อรายย่อย ธนาคารไทยเครดิตเพื่อรายย่อย แต่เมื่อถูกปฏิเสธข่าว ทำให้นักลงทุนผิดหวัง นำหุ้นออกมาขาย กดราคาหุ้นร่วงปิดที่ 5.30 บาท ลดลง 0.40 บาท หรือ 7% มูลค่าซื้อขาย 411.99 ล้านบาท 
ขณะเดียวกับหุ้นธนาคารไทยพาณิชย์มีแรงซื้อขายหนาตา ตามแรงเก็งกำไรหุ้นธนาคาร ราคาปิดที่ 83.75 บาท ลดลง 0.25 บาท มูลค่าซื้อขายหนาแน่น 1,712.89 ล้านบาท 
นายอุกฤต ชูโต เลขานุการ SICCO กล่าวว่า บริษัทยังไม่ได้รับแจ้งจากธนาคารไทยพาณิชย์ เกี่ยวกับการขายหุ้นที่ถืออยู่ 38.7% ให้กับกลุ่มผู้ลงทุนใหม่ 
นายชัยพัฒน์ ไพฑูรย์ ผู้จัดการสายนักลงทุนสัมพันธ์ ธนาคารไทยพาณิชย์ ชี้แจงข่าวว่า ช่วง 23 ปีที่ผ่านมาธนาคารมีความพยายามขายหุ้น SICCO ในส่วนที่ธนาคารถืออยู่ และปัจจุบันยังมีการดำเนินการอยู่ แต่ยังไม่บรรลุข้อสรุปใดๆ ซึ่งตามข้อกำหนดของตลาดหลัก ทรัพย์ ธนาคารไม่สามารถเปิดเผยข้อมูลรายละเอียดเกี่ยวกับราคาซื้อขายหุ้น SICCO ได้ ในขณะที่การทำรายการยังไม่เป็นที่สิ้นสุด 
“ธนาคารตระหนักถึงผลกระทบที่จะเกิดขึ้นจากการเก็งกำไรในราคาหุ้นของ SICCO ซึ่งอาจก่อให้เกิดความเข้าใจผิดในราคา ตลอดจนสร้างความเสียหายต่อนักลงทุนได้” ธนาคารระบุ
นางศศิธร พงศธร กรรมการผู้จัดการ ธนาคารแลนด์ แอนด์ เฮ้าส์ เพื่อรายย่อย กล่าวว่า ธนาคารไม่มีส่วนเกี่ยวข้องหรือรับรู้ข้อมูลใดๆ เกี่ยวกับการซื้อขายหุ้น SICCO อย่างที่เป็นข่าว